All Categories - Pi-Tutor
Hier is waar ons gelyktydig snaaks en ernstig is...
​Is te veel genoeg of genoeg, genoeg?
Net hierdie inleiding het jou al klaar aan die dink… Goed so.
Baie keer vind ons dat kinders en veral Hoërskool leerders vra wanneer is genoeg, genoeg?
Met dit verwys ek spesifiek na jou kind se skedule.
Ek onthou nog soos gister hoe ek as Graad 8'ie in my nuwe skool soveel as moontlik wou doen en deelneem.
Vandag nog vind ek, dit is deels ook wie ek is.
Gelukkig vir my het ek ouers wat my toegelaat het om deel te neem waar ek wou en wat ek kon hanteer.
Dit is egter nie altyd die geval nie.
Talle kere vind ek dat meeste leerders se ineenstortings, stress, swak akademiese vordering en selfs depressiewe houdings, die gevolg is van 'n baie vol program.
Dit is goed en wel die leerder is in die klas, maar dit wil voorkom asof al hoe meer leerders meer gefokus is op eksterne aktwiteite en sport, as wat hulle werklik akademies teenwoordig is.
Natuurlik wil 'n mens hê jou kind moet 'n balans tussen skoolwerk en meer 'aktiewe en pret' aktiwiteite hê. Die feit is dat jou kind 'n balans moet handhaaf.
Die bekommernis is wel: Waar trek ouers die streep?
Waar is ouers verantwoordelik vir die druk op hulle kinders?
Die waarheid is dat daar in vandag se wêreld nog meer druk op kinders is om te presteer as ooit voorheen.
Hierdie druk kom van verskeie bronne af, maar te veel kere is dit juis ouers wat verantwoordelik is hiervoor.
In my paar jaar ervaring met leerders en selfs al van observasies uit my skool loopbaan, het ek agter gekom dat baie kinders in die skadu van hulle ouers leef en dit nie uit vrye keuse altyd nie.
Ouers kan soms juis die wees wat meer verwag van hulle kinders, omdat hulle nooit daardie sukses/prestasie kon behaal nie. Hoeveel keer staan ons stil en vra vir ons kinders wat wil hulle doen
En hoeveel keer ondersteun ons hulle op so 'n groot mate akademies, soos langs die sportveld of verhoog?
Gee ons werklik aandag en ondersteuning aan dit wat die grootste deel van sy skool loopbaan uitmaak, sy/haar akademie?
Aan die einde van 'n kind se skool loopbaan, loop hy weg met ervarings, suksesse en prestasies, maar meer nog, met 'n matriek sertifikaat en juis dit is veral blywend.
Hiermee wil ek jou los:
​Laat toe dat jou kind doen wat hy geniet, en wat hom/haar energie gee en hulle passie is, maar onthou om sy/haar grootste 'fan' te bly, ongeag dit wat jy graag sou wou hê. En soms is hulle ondersteuning die wat moet sê, genoeg is genoeg, voor hulle uitbrand.
Wie is Ané?
​Ané beskryf haarself as 'n passievolle mens, wat baie lief is vir onderrig en onderwys.
Sy wil graag eendag as skool sielkundige en akademiese adviseerder wil praktiseer en is tans besig met haar Honneurs in Leerderondersteuning... nadat sy haar graad CUM Laude verwerf het.
Sy is 'n tutor in Potchefstroom met legio ondervinding.
Indien jy ooit spesifiek vir Ané as 'n tutor in Geografie, Sosiale Wetenskappe, LO, Toerisme of leerondersteuning wil gebruik, voel vry om haar aan te vra.
Skryf in vir 2016
"Ons skool sisteem is 'n nasionale katastrofe" Angie Motshekga
Nie vreeslik gerusstellend om te hoor nie.
Angie Motshekga het reeds op 'n vorige geleentheid bevestig dat sommige dele van SA se onderwys homself in 'n krisis bevind en dit toegeskryf aan haar departement se onbekwame personeel.
Asof die 70% slaagsyfer dit nie reeds vir ons vertel het nie.
Hierdie is die tweede keer dat Motshekga erken het dat daar wêl tekortkominge is met die onderwys sisteem; die eerste keer was in 2015 toe sy erken het dat die regering beheer verloor het met aanstellings van onderwysers en hoofde wat gekaap is deur unies.
City Press het onlangs 'n artikel geplaas waar Motshekga vir onderwysers op 'n lokgotla in Noordwes gesê het: "minder lekgotlas, meer werk"
Sy het 'n paar harde woorde gehad vir ondepresterende hoofde en onderwysers en het geeis dat:
Hoofde en distrik direkteure van onderpresterende skole summier afgedank word.
Aksie geneem word teen onderwysers wat minder ure per dag werk as wat hul moet.
Alle handboeke betyds afgelewer word.
Alhoewel ons al die redes in die wêreld het om skepties te wees oor enige verandering, is ons ten minste al by Stap #1... erkenning van 'n probleem.
Ané vat oor :: 1+1 is nie altyd 2 nie
So aan die begin van 'n nuwe skooljaar, het kinders, onderwysers en ouers baie verwagtinge vir akademiese vordering, prestasies en groei.
Hierdie verwagtings word soms met stres, verwarring en selfs opgewondenheid verwelkom.
Als gaan goed en wel tot daardie eerste vraestel, klastoets of taak se punte terugkom en dan vra ouers (ja soms die kind ook), wat het fout gegaan?
Die antwoord is ook nie so eenvoudig nie.
Soms vergeet is dat elke kind uniek is.
Nie een is dieselfde nie.
Daarom is die manier waarop hy/sy leer ook nie dieselfde nie.
Hulle passies verskil.
Hulle aanleg vir vakke en rigtings verskil en meer belangrik elke kind se uitkyk en redenasies is anders.
Die probleem is dat ouers en onderwysers vir een of ander rede elke kind wil vergelyk met 'n volgende, of dit nou is met sy klasmaats of met boeties/sussies en so ook elkeen op dieselfde wyse wil onderrig.
Gereeld vind ek dat kinders frustreerd raak met die feit dat hulle nie hulself verstaan nie, of dink hulle doen iets verkeerd, wanneer hulle sukkel met 'n sekere deel van skool.
Een so voorbeeld is baie algemeen - 'n kind wat meer tegnies aangelê en 'n ander wat wiskundig sterk is; Hiermee vind ons dat so 'n kind moedeloos word wanneer wiskundige probleme opgelos moet word, waar 'n ander weer sal sukkel om 'n sy-, bo- en linkeraansig skets te teken...
...vir so 'n leerder beteken 1+1 dalk die letter "L".
Is hy verkeerd?
Maar moet 'n wiskunde onderwyser of die ouer 'n ander benadering volg om aan hom so 'n som te verduidelik?
Laat hom/haar byvoorbeeld die sye tel van sy "L" ... dit is immers ook twee.
'n Illustrasie soos hierdie is slegs 'n voorbeeld wat ek by jou wil laat.
Die gedagte is dat ons in hierdie nuwe skooljaar, elke kind vir sy sterkpunte sal aansien en daarvolgens hulle akademiese vordering sal meet en waar daar leemtes is, alternatiewe sal soek wat by die leerder se styl pas en nie noodwendig die hoofstroom styl nie.
As onderwyser is dit ook belangrik om die benadering te volg wat, ongelukkig, nie 'n maklike taak is nie.
Wat wel van groot waarde kan wees is die inset wat die ouers en/of tutors tuis kan byvoeg.
Moenie bang wees hiervoor nie, gryp die uitdaging, raadpleeg bronne, onderwysers, selfs Google, en probeer jou kind verstaan en bystaan.
Onthou daar is vele maniere om by 1+1 uit te kom!
Ané beskryf haarself as 'n passievolle mens, wat baie lief is vir onderrig en onderwys.
BAIE van ons tyd word spandeer aan die soeke na nuwe idees, varser benaderings teenoor onderwys en maniere om daardie dan oor te dra aan ons tutors en alle families wat deel vorm van Pi-Tutor.
A webtuiste waar ons al bekende gesigste is (hulle groet ons al met 'n: "HEY PI-T" as ons opgaan) is TED.com
Hier sal jy 'n magdom videos, konferensies en inspirasie kry.
Vir hierdie week het ons dit maklik gemaak, siende dat ons 'n baie insiggewende stel videos ontdek het met Bill Gates, asook ons gunsteling, Ken Robinson, wat bietjie insig gee oor onderwys in die algemeen; Dit mag dalk net 'n paar dinge verander oor hoe ons na onderwys kyk.
Kliek op die onderstaande video om te kyk... 'n Video 'n dag hou die onderwysers onverdag ;)
Marcel die Skulp met skoene
Die afgelope ruk is daar net nuus wat ons bekommerd maak.
... van 'n sukkelende onderwys stelstel, tot die parlement wat disfunksioneel is, praatjies van verhoogde belasting...
...en die jaar het sopas begin.
Juis hierom het ons gedink om bietjie humor in ons lewens te bring.
Maak seker dit is ontbyt, teetyd, etenstyd, pouse, middagete...of al daai, kry iets om te eet en geniet Marcel se optimisme.
Kliek regs onder op elke video om dit te vergroot
Pi-Tutor & Liefde Wen
Hier by Pi-Tutor hou van uitdeel en oor die afgelope paar jaar het ons besef dat, hoe meer ons gee, hoe meer ontvang ons.
Hierdie "ontvang" is 'n term vir woorde soos vreugde, dankbaarheid, liefde, tevredenheid.
Apart van al die ure wat ons gee om gratis ekstra klasse in informele nedersettings aan te bied, is ons al lank op soek na maniere om ons spore te vergroot om mense finansieël te kan help.
Hierdie soeke het ons op Liefde Wen se pad laat beland.
Liefde Wen is 'n sosiale bewustheidsbeweging wat verskillende nie-winsgewende organisasies ondersteun deur beide fondse in te samel en bewustheid te kweek.
Pi-Tutor glo in Liefde Wen as iets wat oor grense gaan, ongeag jou ras, geloof, of kultuur... almal ken Liefde.
Vir elke uur wat Pi-Tutor 'n tutor het wat klasgee, skenk Pi-Tutor R7 van daardie uur aan Liefde Wen, waarvan 100% gaan aan 'n opvoedkundige program waaroor ons meer sal skryf in die nabye toekoms.
Tot op hede, te danke aan jou, skenk ons amper R700/maand aan 'n Liefde Wen projek...en dit is nog net Februarie.
Indien ons op hierdie koers volhou, kan ons naby R7000/maand skenk teen einde 2015.
Die impak wat hierdie kan hê in BAIE mense in nood se lewens, sal onmeetbaar wees.
Dankie aan JOU dat jy deel vorm van hierdie ongelooflike reis saam met ons.
Verander Onderwys Paradigmas - Ken Robinson
Ons moet iets erken... ons het bietjie gejok :|
Ons het al voorheen gesê dat ons nie gunstelinge het nie, maar hier by Pi-Tutor is Ken Robinson al 'n geruime tyd een van ons gunstelinge.
Hy daag die onderwys in 'n ongelooflike manier uit en het al verskeie sisteme in menige lande help verander en verbeter.